Luni, 28 decembrie, 19.20 – premieră!
Crăciun în mijlocul furtunii (A WIND AT MY BACK CHRISTMAS - Canada, 2001) 

Regia: Stefan Scaini

Cu: Dylan Provencher, Tyrone Savage

Dramă. În 1938, în ajun de Crăciun, două familii din orăşelul canadian New Bedford se confruntă cu tot felul de complicaţii legate de traiul zilnic, cariere şi copii deveniţi adolescenţi. Când în vieţile lor apare Anna, o tânără refugiată austriacă şi evreică, vântul schimbării care bate dinspre Europa începe să se facă simţit şi peste ocean.

Marţi, 29 decembrie şi miercuri, 30 decembrie, 22.30 – premieră!
Cele zece porunci (THE TEN COMMANDMENTS-SUA, 2006)

Regia: Robert Dornhelm

Cu: Dougray Scott, Omar Sharif, Naveen Andrews

Dramă. Speriat de profeţia că un copil va deveni Prinţul Egiptului, faraonul îi ucide pe toţi nou-născuţii de parte masculină. Dar fiul unui sclav evreu, Moise, este salvat şi crescut în casa regală ca un prinţ adevărat. Aflând care este originea sa şi inspirat de un mesaj de la Dumnezeu, Moise începe lupta disperată a eliberării poporului său din robia Egiptului.

Marţi, 29 decembrie şi miercuri, 30 decembrie, 0.35 – premieră!
Mica Britanie: În străinătate (LITTLE BRITAIN ABROAD – Marea Britanie, 2006)

Cu: Matt Lucas, David Walliams

Comedie. Personajele din Mica Britanie pleacă în străinătate. Lou şi Andy aleg Disneyland, Carol Beer preferă o slujbă într-o staţiune spaniolă, Anne preferă să se culturalizeze la Luvru, iar Marjorie vizitează un grup de obezi americani, pentru a afla cum luptă ei împotriva kilogramelor în plus.

Miercuri, 30 decembrie, 12.00 – premieră!
Imaginea succesului 
Prezintă Mihaela Berciu
Ediţie specială de sărbători
Joi, 31 decembrie, 17:10 – premieră!
Regretele domnişoarei Austen (MISS AUSTEN REGRETS - SUA, MB, 2008)

Regia: Jeremy Lovering

Cu: Olivia Williams, Samuel Roukin, Greta Scacchi

Dramă. Ultimii ani din viaţa scriitoarei Jane Austen. La aproape 40 de ani, Jane este necăsătorită şi, cumva, foarte fericită. Rugată de nepoata ei preferată s-o ajute să-şi găsească soţul potrivit, Jane priveşte înapoi, spre propriile iubiri trecute, întrebându-se dacă a făcut alegerile potrivite, dacă i-ar fi plăcut să ducă altă viaţă.

Joi, 31 decembrie, 20.10 şi sâmbătă, 2 ianuarie, 16.30 – premieră tv!
Jon Lord în România - Child in time ... forever
Joi, 5 noiembrie 2009, celebrul Jon Lord a concertat la Sala Palatului împreună cu Orchestra Filarmonică din Ruse, dirijată de Naiden Todorov, cu participarea soliştilor Kasia Laska şi Steve Balsamo. Jon Lord a facut parte din trupe precum Deep Purple, Whitesnake, Paice, Ashton & Lord.  Publicul va avea ocazia sa asculte piese precum “Pictures of Home” sau “Child in Time”. Una dintre cele mai de succes compozitii ale lui Jon Lord a fost „Concerto for Group and Orchestra”, melodie ce a fost cantata live in 1969 la Royal Albert Hall cu Deep Purple si Royal Philharmonic Orchestra. Concertul a fost reluat in 1999 pentru a aniversa 30 de ani de la aparitie, din nou la Royal Albert Hall, tot cu Deep Purple, dar cu London Philharmonic Orchestra. In ceea ce priveste cariera de compozitor clasic, Jon Lord a atins succesul cu lucrarea „Durham Concerto”, care a intrat in 2008, in topul albumelor clasice.
Joi, 31 decembrie, 22:10

Videoterapia - Ediţie specială de Revelion prezentată de Marius Bodochi şi Olimpia Melinte. În seara de Revelion, la  „cabinetul de videoterapie", pacientul vine să-i mulţumească videoterapeutei, pentru că l-a vindecat de stresul snobismului. Împreuna, trec în revistă câteva cazuri pe care videoterapeuta le-a tratat de-a lungul anului. Pentru a o înveseli, pacientul i-a pregătit surprize muzicale live, dar şi imagini din arhiva Televiziunii Române cu Toma Caragiu, Ştefan Bănică (senior), Gică Petrescu, Mihaela Mihai, Corina Chiriac şi mulţi alţii. 
Vineri, 1 ianuarie, 00:15 – premieră!
Ucide-mă cu tandreţe (KILLING ME SOFTLY-SUA, 1998)

Regia: Kaige Chen

Cu: Heather Graham, Joseph Fiennes

Thriller. Alice duce o viaţă liniştită, banală, alături de prietenul ei Jake. Dar într-o zi îl întâlneşte Adam, un tânăr frumos, cu un aer misterios. Atracţia dintre ei este magnetică. Cei doi nu se mai despart. Treptat, Alice descoperă că, în spatele aerului misterios, Adam ascunde adevăruri dramatice şi începe să se teamă pentru viaţa ei.

Vineri, 1 ianuarie, 01:55 

Camionagii spaţiului (SPACE TRUCKERS-SUA, 1996) – premieră!
Regia: Stuart Gordon

Cu: Dennis Hopper, Mike Hagerty

Comedie SF. Sfârşitul secolului XXII nu este o perioadă bună pentru camionagii spaţiali independenţi. Concurenţa, respectiv marile companii, este nemiloasă, iar pretenţiile clienţilor sunt tot mai absurde. Noul transport , o încărcătură secretă, este destinat Pământului. Drumul este presărat cu tot felul de pericole şi, ca şi cum asta n-ar fi de ajuns, Canyon află că încărcătura secretă este destinată cuceririi Pământului.

Vineri, 1 ianuarie, 03:30

Dante 01 (DANTE 01 - Franţa, 2001) – premieră!
Regia: Marc Caro 

Cu: Lambert Wilson, Simona Măicănescu

SF. Pe staţia spaţială Dante 01, închisoare şi azil pentru criminalii nebuni, soseşte un nou deţinut, căruia i se spune Sfântul Gavriil, şi care este acuzat că i-ar fi ucis pe toţi membrii echipajului unui convoi spaţial. Noul deţinut pare să fie înzestrat cu puteri nebănuite şi violente cu care,

în cele din urmă, pare să-i mântuie pe toţi.

Vineri, 1 ianuarie şi sâmbătă, 2 ianuarie, 10. 35
Zecchino d’Oro  - Festival. 
În 21 noiembrie a avut loc la Bologna cea de-a 52-a ediţie a Festivalului de cântec pentru copii Zecchino d’Oro . Mii de copii din toate provinciile Italiei dar şi din alte ţări  s-au prezentat la preselecţiile desfăşurate, dornici să se numere printre cei care-şi vor dovedi talentul la festivalul cântecului italian pentru copii. Publicul român va urmări pe parcursul a două zile (vineri, 1 ianuarie şi sâmbătă, 2 ianuarie, de la ora 10.35), cele mai importante înregistrări de la Gala celei de-a 52-a ediţie a Festivalului Zechinno d’Oro !

Vineri, 1 ianuarie, 21.00 – premieră!
Vrăjitoriile Lui Jamie Oliver   (OLIVER'S TWIST - Marea Britanie, 2002) 
Cu Jamie Oliver. Documentar.  
Jamie ne invită să-l asistăm în pregătirea unor mese gustoase şi sănătoase, fie pentru familie, fie pentru invitaţi. Pentru asta, trebuie să-l însoţim la piaţă, unde alegem de fiecare dată produse proaspete, apoi ne întoarcem în bucătărie unde, fără să ne împiedicăm de reţete sofisticate şi greoaie, devenim nişte bucătari abili, rapizi şi plini de idei...

Vineri, 1 ianuarie, 22.30 – premieră!
Mystic Pizza (MYSTIC PIZZA - SUA, 1988)   

Regia: Petrie Donald

Cu: Julia Roberts, Annabeth Gish

Comedie. Daisy, Kat, surori, şi Jojo, prietenă, lucrează în aceeaşi pizzerie şi-şi vaită viitorul. Daisy, deşi tare frumuşică, nu-l găseşte pe Făt-Frumos, iar viaţa pare că trece pe lângă ea. Kat trebuie să meargă la facultate, aşa că nu are timp de băieţi. Iar Jojo, deşi a ajuns la altar, n-a reuşit să facă prea mulţi paşi dincolo de el. Dar nu-i nimic, tot răul spre bine...

Sâmbătă, 2 ianuarie, 19. 10 şi 0.20
Vitas la Bucureşti - Concert  
În 25 februarie 2009, Vitas a susţinut la Sala Palatului din Bucureşti primul concert  din turneul "Return Home" pe care artistul rus l-a desfăşurat pe plan mondial. Vitas, la 28 de ani, are o voce uimitoare, şi un registru de 5 octave. Este considerat un adevărat fenomen şi şi-a asigurat vocea pentru suma de 2.500.000 de euro. În concertul de la Bucureşti, Vitas a îmbinat stilurile clasice cu piese proprii aflate la granita dintre simfonic, tehno si pop şi l-a avut ca invitat special pe Gheorghe Zamfir.

Sâmbătă, 2 ianuarie, 22.30 – premieră!
Muzica destinului (MUSIC FROM ANOTHER ROOM-SUA, 1998)

Regia: Charlie Peters

Cu: Jude Law, Jennifer Tilly

Comedie romantică. În anii '70, aflat în vizită la familia Swan, de Ziua Recunoştinţei, doctorul Hank Kowalski trebuie să facă faţă unei urgenţe: doamna Swan naşte pe neaşteptate. Este o naştere dificilă, iar doctorul este nevoit să apeleze la ajutorul fiului său Danny, în vârstă de 5 ani. Acesta declară că se va căsători cândva cu Anna, fetiţa nou-născută. Anii trec, iar cei doi se reîntâlnesc...

Duminică, 3 ianuarie, 22.30 – premieră!
Robin Hood, prinţul hoţilor (ROBIN HOOD, PRINCE OF THIEVES - SUA, 1991)

Regia: Kevin Reynolds

Cu: Kevin Costner, Morgan Freeman, Christian Slater, Mary Elizabeth Mastrantonio

Aventuri. Evadat dintr-o închisoare turcă, Robin de Locksley, fiul unui nobil englez, lasă în urmă aventurile cruciate şi se întoarce în Anglia, însoţit de bunul său prieten, maurul Azeem. Odată ajuns acasă, Robin descoperă o ţară măcinată de sărăcie şi teamă şi este silit să se refugieze în păduri, de unde, cu ajutorul unei bande de proscrişi gălăgioşi şi curajoşi, el începe un război de gherilă cu uzurpatorii tronului lui Richard Inimă de Leu.

